Kurdn

De **Kurdn** san a iranischsprochigs Vuik, des wos vom Sidn vom Zagros Gebirge bis ins Taurus Gebirge dahaam is. De Zoi vo de Kurdn wiad auf 35 - 45 Milliona gschätzt. Da Großteu vo de Kurdn lebt heit in da Tiakei, so zirka 15 - 22 Müllionan. Außadem lebn im Iran 8 - 12 Milliona Kurdn, im Irak zwischn 7 - 8,5 Müllionan und in Syrien so umma 2 - 3,5 Müllionan.

## Gschichd

Im 7. Joahhundert n. Chr. haum de Armeen vom Kalifn Umar ibn al-Chattab de kurdischn Siedlungsgebiete erowat, auf des san de Kurdn zum Islam konvertiat. Zwischn am 8. und 14. Joarhundad unta islamischer Herrschaft haum de Kurdn meahrane Dynastien begrindt mit dej se an großteu vom nahn ostn bestrittn hom, de wos do san: de Sadakya, de Aischanidn, de Hadhabanidn, de Dustakidn, de Marwanidn, de Rawadidn, de Hasanwayhidn, de Schadadidn, de Ayyubidn und de Rojaki. De Marwaniden woan im neadlichn, sidlichn und westlichn Kurdistan mid n Wintasitz in Diyarbakir und Sommerresidenz in Farqin (Silvan). De Rawadiden woan in Aserbaidschan dahaam, des wos in dera Zeit überwiagend kurdisch besiedlt woa, mid da Hauptstodt Täbris. De Hasanwayhiden woan im Ostenvo Kurdistan dahaam, oiso nordestlich va Kermanshah. De Schadadiden wiedarum woan außarhoib vo Kurdistan in Transkaukasien, in daGegnd vom heitign Armenien und Aserbaidschan. Im Joah 1501 is a 14 jahriga Kurdnbua, dea wos Shah Ismail ghaaßn hod, in Persien aun de Mocht kumma Ea hod duatn duatn daun de Dynastie vo Safawiden begrindt und is bis heit a wichtige Persenlichkeit vo de Kurden und Schiiten Sei Dynastie hot daun a längas Zeidl in Persien gherrscht. In den Joarn vo 1750 bis 1779 hod daun da Karim Khan, vo dem wos anige maana, doss ar a kuardische Obstaummung hod, iwan gaunzn Iran gherrscht. De Zand dynastie hodnsi owa scho 1794 augheat. Aundare kurdische Dynastien worn di Hazaraspidn (reg. 1148–1424), de Kohrschididn (reg. 1155-1597) und de Annazidn (reg. 991 bis spoodes 12. Jh.).

Emso haum meahrare kurdische Emirate und Fiastntüma a wichtige Roin in da kurdischn Gschicht gspüüt, ois wia de Emirate vo Bitlis, Diyarbakir, Bohtan, Hakkarî, Soran, Baban, Ardalan und anige meahrane. De Emirate san zwischn am 13. Joahrhundat und in 18. Jahrhundert grindt wuan und haum se bis ins 19. und teuweisa aa nu ins 20. Joahrhundat ghoidn.

### 20. Joarhundad
Im 20. Joarhundad haum de Kurdn oft prowiat, doss an aheitlichn Nationalstoot Kurdistan grindn:

### De greßtn Kurdnaufständ

* Stammesförderation Kurdistan (1904-1920) (Ost-Anatolien)
* Kurdischer Staat (1918-1919) (Nord Irak)
* Simko Shikak Aufstaund (1918-1922) (West-Iran)
* Kocgiri Aufstaund (1920) (heitige Sivas, Erzincan und Tunceli Provinz)
* Königreich Kurdistan (1921-1924/25) (Nord Irak)
* Said Aufstaund (1925-1927) (Ost Anatolien)
* Republik Ararat (1927-1931) (Ost Anatolien, Nord-West Iran)
* Dersim rebellion (1936-1938) (Dersim Region)
* Republik Mahabad (1946) (West Iran)
* Barzani rebellionen (50a-spode 80a) (Nord Irak, kuazzeitig a ost Anatolien)
* Aufstaund vo de Kurdn im Iran (1978-1984/89) (West Iran)
* PKK Aufstaund (1978-heit)
* Islamischs Emirat vo Byara (2001-2003, nordn vo Irak)
* Rojava Konflikt (2012-heit, nordn Syrien)

## Sprochn
De Kurdische Sprochn san a zaumansetzung aus 3 Hauptsprochn, drunter ghehrt des Kurmandschi, Sorani und des Kelhuri. A poar akademika zöhn de Zaza und des Gorani mit dazua, wos oba umstritten is. Kloar is oba, dos olle sprochvarianten vo ethnischen kurdn gsprochn wean. Dej sproch wiad in de länder wie der Tiakei, Iran, Irak und in Syrien gsprochn. De zoi  vo da sprecha verlaft si auf zirka 20 - 40 milliona.

## Kurdische Söbstvawoitungan

* Autonome Region Kurdistan (1970-heit)
* Rojava (West-Kurdistan) (2012-heit)

## Beleg